ኣብ በብእዋኑ ኣብ ዝተፈላለያ ሃገራት ኣፍሪቃ ብፖሊስን ብሓይልታት ጸጥታን ኣብ ልዕሊ ህዝቢ ዘጋጥም ግህሰት ብኣምኒስት ኢንተርናሺናልን ሂዩማን ራይትስ ዎችን ብዙሕ ተቓውሞታት ክገጥሞ ጸኒሑን ኣሎን። ኣብ ናይጀርያ እውን እንተኾነ ዕጽዋ ኮሮና ከተግብሩ ዝተዋፈሩ ፖሊስ ካብ 30 መጋቢት ክሳብ መፋርቕ ሚየዝያ ኣብ ዝነበረ ግዜ 18 ሰባት ከምዝቐተሉ ኣህጉራዊ ኮሚሽን ሰብኣዊ መሰላት ሓቢሩ። ክሳብ ሽዑ ኣብታ ሃገር ኮሮና ቫይረስ 12 ሰባት ጥራሕ እዩ ቐቲሉ ነይሩ። ኣብታ 200 ሚልዮን ብዝሒ ህዝቢ ዘለዋ ናይጀርያ ዘሎ ናይ ፖሊስ ኣተሓሕዛ ኣዝዩ ጨካን ምዃኑ ኣህጉራዊ ተጣበቕቲ ሰብኣዊ መሰላት ይገልጹ። ኣብ ዝሓለፈ ዓመት ጥራሕ ፖሊስ እታ ሃገር ኣስታት 1500 ሰባት ከምዝቐተሉ ይሕበር። ህዝቢ ብኣተሓሕዛ ፖሊስ ምስተቖጠዐ ኣብ ዝሓለፈ ወርሒ ቤት ጽሕፈት ፖሊስ እታ ሃገር፡ ህዝቢ ብኣኽበርቲ ጸጥታ ንዝግበር ጥሕሰት ሰብኣዊ መሰላት ናብ ዝምልከቶ ኣካል ከመልክት ምሕጽንታ ኣቕሪቡ ኣሎ። ምንጪ ስእሊ, Getty Images ግቡእ ስልጠናን ትምህርትን ሓደ ካብቲ ጭካነ ፖሊስ ክቑጸሩ እንከለውን ምስተቖጽሩን ንመሰላት ዜጋታት ዘኽብር ብቑዕን ዓሚቕን ስልጠናን ቀጻሊ ትምህርትን ስለዘይወሃቡ ኪኾኑ ይኽእሉ እዮም ዝብሉ ወገናት እውን ኣለው። መብዛሕትአን ሃገራት ንሰራዊትን ፖሊስን ዝህበኦ ስልጠና እምበር ነዚ ሓይሊ እዚ ንኪቖጽራ ዝጥቀማሉ ረቛሒ ዝተፈላለየ እዩ ዝብሉ ተንተንቲ እዚ ዛዕባ፡ ኣብተን ብዙሕ ዘይማዕበላ ሃገራት ሳልሳይ ዓለም ፖሊስ ነቲ ስልጣን ዝሓዘ ስርዓት እምበር ብሰልፊ እምቢትኡ ንዝገልጽ ህዝቢ ከም ጸላኢ እዮም ዝርእዩዎ ዝብል ምጉት ዝለዓል እንተኾነ፡ ፖሊስ ኣመሪካ'ኸ እንታይ ረኸቦም ዝብል ጉዳይ ክለዓል እምበኣር ባህሪያዊ ይኸውን። እዚ ኸኣ ኣብዛ ዓለም ገና ንዓሌታዊ ማዕርነትን ፍትሕን ዝግበር ቃልሲ ነዊሕ ግዜን ጻዕርን ከምዝሓትት መረጋገጺ እዩ ይብል ዶክተር ተስፍኣለም ነቲ ጸሊም ኣመሪካዊ ብስርዓተ ትምህርቲ፡ ጥዕናን ፍትሕን ዝበጽሕ ኣድልዎ ከም ኣብነት ብምቕራብ። ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ፡ ኣብ ቀረባ ግዜ መድሃኒት ይርከብ'ዶ ይኸውን?
